Rapport mill-Kummissjoni lill-Parlament Ewropew dwar is-segwitu tad-Deċiżjonijiet ta’ Rilaxx ta’ l-2004 (Sommarju) - Riżoluzzjonijiet tal-Parlament Ewropew {SEG(2006) 1376} /* KUMM/2006/0641 finali */





[pic] | KUMMISSJONI TAL-KOMUNITAJIET EWROPEJ | Brussel 24.10.2006 KUMM(2006) 641 finali RAPPORT MILL-KUMMISSJONI LILL-PARLAMENT EWROPEW dwar is-segwitu tad-Deċiżjonijiet ta’ Rilaxx ta’ l-2004 (Sommarju) - Riżoluzzjonijiet tal-Parlament Ewropew {SEG(2006) 1376} WERREJ PREAMBOLU 3 IT- TWEĠIBIET TAL-KUMMISSJONI GĦAR-RAKKOMANDAZZJONIJIET LI SARU MILL-PE FIR-RIŻOLUZZJONI TA' RILAXX FIL-BAĠIT ĠENERALI 4 a) Kwistjonijiet orizzontali 4 b) Kwistjonijiet settorjali 5 II - IR-RILAXX TA' L-EDF MILL-PE 9 III - Ir-rakkomandazzjonijiet fir-riżoluzzjonijiet li jikkonċernaw AĠENZIJI individwali 10 PREAMBOLU Minħabba l-limitazzjonijiet fit-traduzzjoni, ir-rapport tal-Kummissjoni dwar is-segwitu tal-Kwittanzi tal-Parlament Ewropew (PE) mogħtija għas-sena finanzjarja 2004[1] qed jiġi ppubblikat bl-ilsna uffiċjali kollha ta’ l-UE f'din is-sura mqassra. It-tweġibiet sħaħ tal-Kummissjoni għal kull rakkomandazzjoni speċifika mill-Parlament jinsabu wkoll f’dokument ta’ ħidma tal-Kummissjoni[2] li hu ppubblikat bl-Ingliż, bil-Franċiż u bil-Ġermaniż. Dawn iż-żewġ rapporti ta’ segwitu huma marbutin mar-riżoluzzjonijiet adottati mill-Parlament Ewropew fis-27 ta’ April 2006. Kull kapitolu[3] ta’ dan ir-rapport fil-qosor jinkludi referenzi għan-numri ta’ rakkomandazzjoni relevanti fid-dokument ta’ ħidma sħiħ tal-Kummissjoni msemmi hawn fuq. Dawn ir-referenzi jgħinu lill-qarrejja sabiex fid-dokument ta’ ħidma jsibu r-rakkomandazzjonijiet kollha (u l-azzjoni ppjanata jew diġà meħuda mill-Kummissjoni) relatati ma’ kapitolu magħruf jew li jkunu ta’ interess partikulari għalihom. Iż-żewġ rapporti tfasslu skond l-Artikolu 276 (3) tat-Trattat tal-KE u l-Artikolu 180b tat-Trattat Euratom, u skond l-Artikolu 119(5) tar-Regolament Finanazjarju ta’ l-EDF, u dispożizzjonijiet simili fir-Regolament Finanzjarju ad hoc ta’ l-EDF preċedenti li jgħidu li l-“Kummissjoni għandha tieħu l-passi kollha xierqa sabiex taġixxi fuq l-osservazzjonijiet fid-deċiżjonijiet ta’ rilaxx u osservazzjonijiet oħra mill-Parlament Ewropew relatati ma' l-eżekuzzjoni tan-nefqa, kif ukoll dwar kummenti li jakkumpanjaw ir-rakkomandazzonijiet fuq ir-rilaxx adottati mill-Kunsill. Fuq talba tal-Parlament Ewropew jew tal-Kunsill, il-Kummissjoni għandha tirrapporta dwar il-miżuri meħuda fid-dawl ta’ dawn l-osservazzjonijiet u l-kummenti u b’mod partikulari fuq l-istruzzjonijiet mogħtija lid-dipartimenti responsabbli mill-implimentazzjoni tal-baġit. Dawn ir-rapporti għandhom jintbagħtu wkoll lill-Qorti ta’ l-Awdituri"[4]. Fid-deċiżjonijiet tar-rilaxx għall-baġit ġenerali, l-EDF u l-Aġenziji, il-Kummissjoni identifikat total ta’ 150 rakkomandazzjoni magħmula mill-Parlament Ewropew lill-Kummissjoni. Il-Kummissjoni tikkunsidra li diġa ttieħdet l-azzjoni meħtieġa dwar 51 rakkomandazzjoni, għalkemm f’xi wħud mill-każi hemm il-ħtieġa li r-riżultati ta' l-azzjonijiet jiġu eżaminati. Għal 85 rakkomandazzjoni oħra l-Kummissjoni taqbel li tieħu l-azzjoni rrakkomandata mill-Parlament. Fl-aħħar nett, il-Kummissjoni ma tistax taċċetta 14-il rakkomandazzjoni u għalhekk mhix se tieħu l-azzjoni miltuba[5]. IT- TWEĠIBIET TAL-KUMMISSJONI GĦAR-RAKKOMANDAZZJONIJIET LI SARU MILL-PE FIR-RIŻOLUZZJONI TA' RILAXX FIL-BAĠIT ĠENERALI F’dan li ġej jingħata sommarju tat-tweġibiet tal-Kummissjoni għat-talbiet speċifiċi magħmulin mill-Parlament fir-Riżoluzzonijiet ta’ Rilaxx tiegħu ta’ l-2004. a) Kwistjonijiet orizzontali L-affidabbiltà tal-kontijiet (Dokument ta' ħidma tal-Kummissjoni, punti 1-4) L-uffiċjali awtorizzanti vvalutaw il-figuri tal-karta tal-bilanċ tal-ftuħ u l-Kummissjoni stabbiliet il-karta tal-bilanċ tal-ftuħ tagħha, li ġiet inkluża bħala parti mill-kontijiet proviżorji anwali ta’ l-2005. Dawn il-kontijiet ġew ippreżentati fil-ħin lill-Qorti ta’ l-Awdituri fil-31 ta’ Marzu 2006, skond ir-Regolament Finanzjarju. Il-qafas ta’ kontroll intern integrat (Dokument ta’ ħidma tal-Kummissjoni, punti 5-11) Il-Pjan ta’ Azzjoni tal-Kummissjoni għal Qafas ta’ Kontroll Intern Integrat” [KUMM(2006)9] jipprevedi 16-il azzjoni taħt erba’ temi wiesa’ mmirati sabiex jissimplifikaw u jarmonizzaw il-prattiċi ta’ kontroll, permezz ta’ skambju ta’ tagħrif u l-użu ta’ approċċ ta’ ‘verifika waħda’ sabiex jintlaqtu aħjar ir-riżorsi ta’ kontroll limitati li huma disponibbli. F’dan l-istadju, tnedew azzjonijiet ta’ prijorità, filwaqt li oħrajn li jiddependu fuq ir-riżultati ta’ azzjonijiet preċedenti ser jiġu żviluppati matul l-2007. Hu mistenni li jsir biżżejjed progress sal-bidu ta’ l-2009. L-ewwel rapport ta’ progress ta’ nofs is-sena lill-Parlament u lill-Kunsill inħareġ fid-19 ta’ Lulju 2006 (SEG(2006) 1001). Dikjarazzjonijiet (Dokument ta' ħidma tal-Kummissjoni, punti 12-20) Bħala parti mill-Pjan ta’ Azzjoni, il-Kummissjoni promwoviet dikjarazzjonijiet ta’ ġestjoni fuq il-livell ta’ tħaddim u rapporti ta’ sinteżi fuq livell nazzjonali. Għall-agrikoltura, id-dikjarazzjonijiet ta’ ġestjoni maħsuba u r-rapporti ta’ sinteżi nazzjonali huma diġa previsti fir-regoli l-ġodda[6]. Bl-adozzjoni tal-Ftehim Inter-istituzzjonali, sar pass importanti 'l quddiem. Paragrafu 44 (b) jistqarr: “L-Istati Membri għalhekk jimpenjaw irwieħhom li jipproduċu sinteżi annwali tal-verifiki u dikjarazzjonijiet disponibbli fuq il-livell nazzjonali.” Il-Kummissjoni pproponiet iktar dispożizzjonijiet għal dan il-għan fir-Regolament Finanzjarju (Art. 53b) u r-Regoli ta’ Implimentazzjoni riveduti”. Trasparenza (Dokument ta' ħidma tal-Kummissjoni, punti 21-24) Bl-Inizjattiva Ewropea dwar it-Trasparenza, il-Kummissjoni tistenna wkoll li r-riżultati tad-dibattitu miftuħ li jkopri firxa wiesa’ ta’ kwistjonijiet ser jikseb l-appoġġ għall-impenn tal-Kummissjoni sabiex tagħti kont aħjar għall-użu ta’ flejjes pubbliċi. Fil-proposta riveduta għall-modifika tar-Regolament Finanzjarji, il-Kummissjoni ressqet impenn ġenerali ġdid fuq l-Istati Membri sabiex jikxfu informazzjoni dwar benefiċjarji ta' Fondi tal-Komunità minfuqa taħt ġestjoni komuni. Rapporti ta’ attività annwali (Dokument ta' ħidma tal-Kummissjoni, punti 25-27) Skond l-arkitettura ta’ reponsabbiltà stabbilita bir-riforma, l-implimentazzjoni tal-miżuri proposti mill-Parlament fir-rigward ta' l-assigurazzjonijiet fuq il-livell tal-Baġit tal-Kummissarji, Segretarji-Ġenerali, Awdituri Interni u tad-Diretturi tpoġġi dubji fuq ir-responsabbiltà individwali tad-Diretturi Ġenerali u ċċajpar id-distinżjoni bejn ir-responsabbiltajiet politiċi (Kulleġġ) u ta’ ġestjoni (Direttur Ġenerali). L-adozzjoni tar-rapport ta’ sinteżi huwa l-att ewlieni fejn il-Kummissjoni tassumi r-responsabbiltà politika sħiħa ta’ l-implimentazzjoni tal-baġit skond it-Trattat u fejn tiġi espressa r-responsabbiltà politika tal-Kummissjoni għall-awtorità ta' rilaxx. Il-konklużjoni għar-rapport ta' sinteżi jistqarr dan b'mod iktar espliċitu. Iktar rakkomandazzjonijiet orizzontali (Dokument ta' ħidma tal-Kummissjoni, punti 28-32) Il-proposta tal-Kummissjoni għall-emenda tar-Regolament Finanzjarju jipprovdi li r-responsabbiltajiet ta’ l-uffiċjal tal-kontabilità ser jiġu adattati. Ser ikun meħtieġ li, qabel l-adozzjoni tal-kontijiet mill-istituzzjoni, l-uffiċjal tal-kontabilità ikollu jiffirmahom, sabiex jiċċertifika li huma jippreżentaw stampa raġonevolment vera u ġusta tas-sitwazzjoni finanzjarja ta' l-istituzzjoni. Azzjoni 4 tal-Pjan ta’ Azzjoni għandha l-għan li tibda djalogu interistituzzjonali fuq il-bażi ta’ prinċipji li għandhom jiġu kkunsidrati fir-rigward tar-riskji li għandhom jiġu ttolerati fit-tranżazzjonijiet sottostanti. Il-Kummissjoni diġà għamlet progress sinifikanti permezz ta' l-inklużjoni tal-kwistjoni fir-reviżjoni proposta tar-Regolament Finanzjarju (RF), u bl-abbuzzar tar-Regoli ta' Implimentazzjoni (RI) relevanti li ser jiddefinixxu l-applikazzjoni prattika ta' dawn il-prinċipji. b) Kwistjonijiet settorjali Dħul (Dokument ta' ħidma tal-Kummissjoni, punt 33) Mill-introduzzjoni tar-raba’ riżorsa tagħha msejsa fuq il-PGN/DGN, il-Kummissjoni kienet qiegħda taħdem b’kooperazzjoni fil-qrib ma’ l-Istati Membri sabiex ittejjeb l-affidabbiltà, il-komparibbiltà u l-kompletezza tal-kontijiet nazzjonali. Il-miżuri li ttieħdu huma deskritti fir-rapporti mill-Kummissjoni lill-Parlament Ewropew u lill-Kunsill dwar l-applikazzjoni tad-Direttiva tal-PGN (KUMM (96)124 finali of 27.03.1996) u tar-Regolament tal-GNI (KUMM (2006) 199 finali of 8.05.2006). Il-Kummissjoni hija lesta tgħarraf b’mod dirett il-kumitat tal-Parlament Ewropew kompetenti dwar dawn il-miżuri. Il-Politika Agrikola Komuni (dokument ta’ ħidma tal-kummissjoni, punti 34-41) Sabiex ittejjeb iktar u ssaħħaħ is-sistema ġenerali għall-għotja ta’ assigurazzjoni xierqa għall-ġestjoni effettiva tar-riskju ta’ żbalji fil-legalità u r-regolarità tat-tranżazzjonijiet sottostanti fl-agrikoltura, il-Kummissjoni tinsab lesta li timplimenta r-rakkomandazzjonijiet tal-Qorti li l-entitajiet iċċertifikati għandhom jagħmlu iktar xogħol sabiex jivverifikaw u jivvalidaw l-istatistiċi ta’ spezzjonijiet u verifiki ta' wara l-ħlas. Għal dan il-għan, fil-linji gwida l-ġodda l-entitajiet li jiċċertifikaw ser jeħtieġu jagħmlu reviżjoni iktar fid-dettall tal-kapaċitajiet ta’ ġestjoni ta’ l-aġenzija li tħallas fir-rigward ta’ verifiki fuq il-post . Huma ser ikollhom jiksbu assigurazzjoni dwar jekk is-sistema (għal verifiki li jsiru fuq il-post) tħaddmitx b’mod sodisfaċenti permezz ta’ reviżjoni fid-dettal tal-komponenti tagħha. Sabiex il-verifiki ta’ wara l-ħlasijiet jiġu estiżi għall-maġġoranza ta’ l-Istati Membri sabiex tinkiseb assigurazzjoni xierqa dwar il-konformità mal-leġiżlazzjoni tal-Komunità, il-Kummissjoni għamlet 10 verifiki fl-2004 u fl-2005. Fl-2006 huma previsti 8 missjonijiet oħra dwar l-applikazzjoni ta’ Regolament 4045/89 li jkopru l-aspetti ġenerali. F’dak ir-rigward, l-unitajiet ta’ konformità fl-2006 ser ikomplu jevalwaw ir-Regolament bħala parti mill-missjonijiet tagħhom li jkopru kwistjonijiet relatati ma’ taqsimiet speċifiċi. Barra minn hekk, emenda fuq ir-Regolamet 4/2004 li tistipula regoli ddettaljati għall-applikazzjoni tar-Regolament 4045/89 ġiet adottata mill-Kummissjoni fl-10 ta’ Jannar ta’ l-2006. L-aġenziji kollha li jħallsu (PAs) fl-Istati Membri l-ġodda (NMS) irċevew l-akkreditazzjoni finali. Akkreditazzjoni proviżorja ngħatat fil-każi li s-sistemi ta’ kontroll tal-PAs kienu laħqu l-istandard minimu aċċettabbli. L-akreditazzjoni finali ngħatat biss meta l-kwistjonijiet sinifikanti kollha identifikati fil-verifiki ta’ qabel l-akkreditazzjoni kienu ġew solvuti. Il-Kummissjoni segwiet is-sitwazzjoni mill-qrib, partikolarment permezz ta’ missjonijiet ta’ verifika lil kull aġenzija li tħallas f’kull NMS. Il-Kummissjoni wieġbet għar-rakkomandazzjoni li jitressqu proposti sabiex jiġi evitat li l-premji ta’ l-istrument ewlieni għall-afforestazzjoni jiżbqu b’ħafna l-fondi allokati permezz tal-proposta ta’ tnaqqis fil-limiti ta’ l-għajnuna u ta’ tnaqqis tal-perjodu massimu għall-kumpens ta’ dħul mitluf li jirriżulta mill-afforestazzjoni ta’ art agrikola minn għoxrin għal għaxar snin. Il-Kunsill, fir-Regolament tiegħu (KE) Nru 1698/2005, iddeċieda tnaqqis għal ħmistax-il sena. Miżuri strutturali (Dokument ta' ħidma tal-Kummissjoni, punti 42-47) Riċentement il-Kummissjoni ħarġet noti ta' prattika tajba għal verifiki ta' kuljum mill-ġestjoni fl-Istati Membri u għar-rendiment tal-funzjoni ta' ċertifikazzjoni mill-awtoritajiet li jħallsu. Ippubblikat ukoll manwali tal-verifika ddettaljati, u tiddiskuti kwistjonijiet ta’ kontroll u verifika ma’ l-Istati Membri f’laqgħat ta’ kordinazzjoni bilaterali u multilaterali li jseħħu regolarment. Ir-Regolamenti għall-perjodu 2007-2013 jitolbu li l-Istati Membri jressqu quddiem il-Kummissjoni, deskrizzjoni tas-sistema ta’ ġestjoni u kontroll u evalwazzjoni tal-konformità tagħha mal-ħtiġijiet qabel ma jitfgħu l-ewwel talba ta’ ħlas interim u sa mhux iktar tard minn 12-il xahar mill-approvazzjoni tal-programmi. Il-Kummissjoni diġa ħarġet dokument ta’ gwida ddettaljat għall-perjodu ta’ għeluq 2000-06. Fil-leġiżlazzjoni għall-perjodu tal-programm 2007-2013 il-ħtiġijiet ta’ kontroll eżistenti ġew iċċarati u l-qafas ġie msaħħaħ permezz ta' numru ta' dispożizzjonijiet ġodda, bl-inklużjoni, fil-Fondi Strutturali, ta’ opinjoni ta' verifika annwali u evalwazzjoni ta' konformità ex ante. Fl-agrikoltura, in-nefqa fl-iżvilupp rurali ser taqa’ fil-biċċa l-kbira tagħha taħt regoli ta’ Garanzija (per eżempju aġenziji li jħallsu akkredidati, ċertifikazzjoni annwali u approvazzjoni ta’ proċeduri ta’ kontabilità). Dawn l-elementi, bid-dikjarazzjonijiet ta’ ġestjoni maħsuba u r-rapporti ta’ sinteżi nazzjonali, huma diġa previsti fir-regoli l-ġodda[7]. Dan ser jiżgura li s-sistemi ta’ superviżjoni u kontroll jitħaddmu b’mod effettiv mill-bidu, minkejja ħidma simultanja fuq l-għeluq tal-programmi ta’ bejn is-snin 2000 u 2006. Id-dispożizzjonijiet dwar l-għeluq parzjali għandhom jiksbu iktar titjib sinifikanti fl-arranġamenti ta’ l-għeluq. Oqsma ta’ Politika Interna, inkluża r-riċerka (Dokument ta’ ħidma tal-Kummissjoni, punti 48-82) Sabiex issir ħidma lejn numru massimu ta' proċeduri standard f'oqsma ta' politika interna, u b’hekk jiġu ffaċilitati l-kontrolli finanzarji u jitnaqqas il-piż amministrattiv għall-benefiċjarji, il-Kummissjoni nediet Pjan ta’ Ħidma għar-Razzjonalizzazzjoni u l-Aċċelerazzjoni ta’ l-FP6. Fid-Dokument ta’ Ħidma tal-Persual tal-Kummissjoni fuq l-FP7 adottat f’April 2005, ġew proposti l-ewwel sett ta’ 10 miżuri. Dawn jinkludu użu iktar estiż ta’ finanzjament b’rata fissa u finanzjament ta’ ammonti f’daqqa; post tar-reġistrazzjoni elettroniku komuni wieħed għall-parteċipanti sabiex jissottomettu d-data legali, amministrattiva, u finanzjarja legali; l-applikazzjoni konsistenti ta' kontrolli ex-ante li jiggarantixxi l-ħarsien ta’ l-interessi finanzjarji tal-Komunità; l-awtonomija operattiva sħiħa fdata lill-konsorzji u tiġi evitata l-mikroġestjoni mis-servizzi tal-Kummissjoni. is-simplikazzjoni ta' l-ispejjeż eliġibbli bbażati fuq il-kontabilità tas-soltu tal-kuntratturi u prattiċi u prinċipji ta' ġestjoni. Barra minn hekk, il-laqgħa ta’ ħidma ta’ Ġunju 2005 dwar is-simplifikazzjoni, bis-sehem tal-Qorti ta’ l-Awdituri, tar-rappreżentanti ta’ Stati Membri u tal-partijiet interessati, għenet il-konsolidazzjoni ta’ dawn il-proposti u l-identifikazzjoni ta’ azzjonijiet ulterjuri. Is-simplifikazzjoni tal-proċeduri interni b’użu dejjem jikber ta’ strumenti ta’ l-IT ġiet implimentata wkoll. Bord ta’ Reazzjoni ta’ parteċipanti iżgħar (SMEs, istituti ta’ riċerka żgħar u universitajiet) twaqqaf sabiex jiżgura li l-interessi tagħhom jiġu kkunsidrati fit-tħejjija ta’ regoli FP7. Konferenza oħra dwar is-simplifikazzjoni ma’ rappreżentanti ta' parteċipanti fi proġetti RTD iffinanzjati mill-Komunità seħħet f'Settembru ta' l-2005 u ġie stabbilit sit ta’ l-internet għall-konsultazzjoni tal-parteċipanti u jiġbor il-fehmiet tagħhom. Il-miżuri ta’ simplifikazzjoni ġew previsti wkoll fil-proposti tal-Kummissjoni għall-ġenerazzjoni l-ġdida ta’ programmi fil-qafas ta’ l-edukazzjoni, ż-żgħażagħ u l-kultura. Il-proposta tal-Kummissjoni għar-Regoli tal-KE għall-parteċipazzjoni, adottata fit-23 ta’ Diċembru 2005, tinkludi l-ewwel sett ta’ regoli li jirriflettu dawn id-diskussjonijiet[8]. Azzjonijiet esterni (Dokument ta' ħidma tal-Kummissjoni, punti 83-102) Il-Kummissjoni kompliet bl-isforzi tagħha sabiex ittejjeb is-sistemi ta’ superviżjoni u ta’ kontroll tagħha u l-ġestjoni ta’ riskju fil-qasam ta’ l-azzjonijiet esterni. Hija saħħet iżjed il-verifiki esterni u l-verifiki ta’ kontroll li huma diġà estensivi ta’ l-organizzazzjonijiet li jimplimentaw, kif irrakkomandat mill-Parlament. Ġew stabbilit struzzjonijiet ċari lill-awdituri esterni f’termini ta’ referenza u r-riżultati tal-verifika huma kkontrollati u segwiti. EuropeAid introduċiet miżuri sabiex ittejjeb is-segwitu ta’ verifiki u din is-sena pproduċiet analiżi ta’ rapporti ta’ verifika ffinalizzata fl-2005. Fir-rigward tal-Verifika-CRIS, modulu speċifiku tas-Sistema Komuni ta’ Informazzjoni Relex (CRIS) ta’ l-EuropeAid, bil-għan li titħejja database dwar it-tagħrif tal-verifika, il-Kummissjoni bi ħsiebha tkompli ssaħħaħ l-operat tagħha, bil-ħsieb li tippermetti esplojtazzjoni aħjar tas-sistema kemm mill-Kwartieri Ġenerali kif ukoll mid-Delegazzjonijiet. Il-Parlament Ewropew jirrakkomanda simplifikazzjoni tal-proċeduri kuntrattwali u tal-proċeduri għal għotjiet, b’mod partikolari fir-rigward ta’ proġetti fuq skala żgħira, sabiex tinkiseb flessibiltà fl-applikazzjoni tar-regoli, flimkien ma' effiċjenza u ġestjoni finanzjarja tajba. Din ir-rakkomandazzjoni hi għal kollox konformi mal-proposti leġiżlattivi tal-Kummissjoni fil-kuntest tar-reviżjoni tar-Regolament Finanzjarju u r-regoli ta' implimentazzjoni. Għal kuntratti ta’ valur baxx u għotjiet, il-Kummissjoni tipproponi li tħalli lill-uffiċjal ta’ l-awtorizzazzjoni jiddeċiedi jekk hemmx il-ħtieġa li li l-kriterji ta’ l-esklużjoni jiġux ivverifikati jew le, skond l-evalwazzjoni tar-risku tiegħu/tagħha. Ir-riżoluzzjoni ta’ rilaxx ta’ l-2004 tal-Parlament Ewropew tinkludi wkoll numru ta’ rakkomandazzjonijiet dwar politika għall-iżvilupp, relazzjonijiet mal-Ġnus Magħquda kif ukoll dwar ir-rapporti speċjali tal-Qorti ta’ l-Awdituri li jikkonċernaw id-divoluzzjoni tat-tmexxija ta’ l-għajnuna esterna tal-KE lil Delegazzjonijiet tal-Kummissjoni (SR 10/2004), dwar il-baġit ta’ l-EDF lil pajjiżi ta’ l-ACP (SR 2/2005) u dwar il-ġestjoni ta’ kooperazzjoni ekonomika ma’ l-Asja mill-Kummissjoni(SR 4/2005). It-tweġibiet tal-Kummissjoni għal dawn ir-rakkomandazzjonijiet jinsabu fid-dokument ta' ħidma li huwa mehmuż. Strateġija ta’ qabel is-sħubija (Dokument ta' ħidma tal-Kummissjoni, punti 103-104) Il-Parlament stieden lill-Kummissjoni sabiex tnaqqas ir-riskju ta’ żbalji fl-implimentazzjoni ta’ strumenti ta’ qabel is-sħubija billi terġa’ tifformula s-sura tal-proġetti ta’ qabel is-sħubija. Hija ħeġġet lill-Kummissjoni sabiex ittejjeb il-ġestjoni u tal-fondi u l-mod kif dawn jiġu allokati għall-Bulgarija u r-Rumanija. Il-Kummissjoni diġa ħadet azzjoni sabiex ittejjeb id-disinn tal-proġett fil-linja gwida tal-Phare. Għandu wkoll jirriżulta titjib mill-bdil tal-ħames strumenti attwali ma’ Strument ta’ Qabel l-Adeżjoni wieħed. Fil-każi speċifiċi tal-Bulgarija ur-Rumanija, il-Kummissjoni ħadet azzjoni wkoll bil-ħruġ ta' linji gwida, bl-infurzar ta' l-irrappurtar, bil-firxa ta' prattiċi aħjar u billi tipprovdi tagħrif u taħriġ, u permezz ta’ verifiki regolari tas-sistemi u tal-proġetti. Nefqa amministrattiva u kwistjonijiet li jinvolvu l-aġenziji (Dokument ta' ħidma tal-Kummissjoni, punti 105-112 and 138-150) Il-Parlament Ewropew għamel numru ta' rakkomandazzjonijiet lill-Kummissjoni dwar l-aġenziji regolatorji fir-riżoluzzjoni ta' rilaxx għall-baġit ġenerali kif ukoll dwar ir-riżoluzzjonijiet ta' rilaxx għall-aġenziji individwali. Il-Kummissjoni trid tenfasizza l-punti orizzontali li ġejjin[9]: Il-Kummissjoni tilqa’ r-rakkomandazzjonijiet tal-Parlament sabiex tiżgura li l-ħtiġijiet ta' l-aġenziji jiġu ndirizzati b'mod xieraq fir-rifroma tar-Regolament Finanzjarju (RF) attwali. Il-qafas tar-Regolament Finanzajru (2343/2002) ta’ l-aġenziji ġie adottat fuq il-bażi tar-Regolament Finanzarju ġenerali u għalhekk il-biċċa l-kbira mid-dispożizzjonijiet huma konformi. L-għan kien li jassigura l-uniformità tar-regoli ta’ ġestjoni baġitarji u finanzjarji bejn l-Istituzzjonijiet u l-entitajiet. L-iskop tal-konformità kellha bħala konsegwenza l-konsolidament tal-kontijiet ta’ l-Istituzzjonijiet u l-entitajiet. Il-qafas FR tħejja mill-Kummissjoni b'kooperazzjoni fil-viċin ma' l-entitajiet konċernati. Ladarba jiġu adottati, ir-RF ġenerali riveduti ser jeħtieġu aġġustament ugwali tal-qafas tar-RF ta’ l-aġenziji. Din ser tkun l-okkażjoni li jsir iktar skrutinju estiż tad-dispożizzjonijiet applikabbli sabiex jiġu kkunsidrati l-esperjenza tal-passat u l-karatteristiċi speċjali ta’ dawn l-entitajiet, notevolment id-daqs tagħhom u d-daqs tal-baġit tagħhom. Minkejja dan, ladarba l-aġenziji li jirċievu għotjiet mill-baġit ġenerali jagħtu kont lill-Parlament Ewropew permezz tal-proċeduri ta’ rilaxx, il-Kummissjoni ma taqbilx li l-aġenziji jagħtu kont ukoll lill-kumitati rispettivi tal-Parlament. Kull estensjoni ta’ l-awtorità ta’ rilaxx tal-Parlament lil entitajiet oħrajn tal-Komunità li attwalment m’humiex suġġetti għaliha tkun tenħtieġ tibdiliet leġiżlattivi, li jistgħu jiġu kkunsidrati mill-awtorità leġiżlattiva skond il-każ. L-aġenziji huma istituzzjonijiet indipendenti u huma responsabbli mill-osservanza tar-regoli u l-proċeduri relevanti għar-reklutaġġ ta’ l-istaff, kuntratti pubbliċi u awditjar. Madankollu, il-Kummissjoni tipprovi gwida u appoġġ lill-aġenżiji, per eżempju dwar il-kontabilità, l-akkwisti, politika tal-persunal u l-verifika, u fejn jintalab mill-aġenziji, il-Kummissjoni tipprovdi għajnuna speċifika, per eżempju biex tgħinhom jifhmu u jinterpretaw ir-regoli[10]. L-aġenziji għandhom jiġu inkoraġġiti sabiex jiżviluppaw iktar il-kooperazzjoni ta' bejn l-aġenziji fejn xieraq sabiex jaqsmu l-ispejjeż u l-għarfien. Skond kif intalab mill-Parlament, il-Kummissjoni ser tippubblika rapport dwar il-verifika interna fl-aġenziji qabel tmiem l-2006, fi tmiem ċiklu ta' verifiki fl-aġenziji mill-IAS. II - IR-RILAXX TA' L-EDF MILL-PE Il-Kummissjoni ħadet azzjoni jew bi ħsiebha tieħu azzjonijiet fuq ħafna mill-kwistjonijiet imqajjma mill-Parlament dwar il-Fondi Ewropej ta’ l-Iżvilupp (EDFs). Tagħrif fid-dettal hu inkluż fid-dokument ta’ ħidma tal-Kummissjoni (punti 113-137) iżda l-Kummissjoni trid tenfasizza l-punti li ġejjin: It-tħejjija ta’ miri u l-kejl ta’ l-impatt tal-politika għall-iżvilupp Bħalissa l-Kummissjoni qiegħda tiżviluppa rakkomandazzjonijiet għall-użu ta’ indikaturi iktar speċifiċi bħala parti mill-iprogrammar għall-pajjiż ta’ bejn l-2007 u l-2013. Kif stipulat mill-Kunsens Ewropew, l-ilħuq ta’ l-Għanijiet tal-Millenju għal-Iżvilupp (MDG) u l-prinċipju tal-propjetà tal-pajjiż jinsabu fiċ-Ċentru ta' l-approċċ ta' l-iżvilupp tal-KE. Fil-proċess tad-djalogu ta’ l-iprogrammar, il-pajjiż imsieħeb u l-Kummissjoni Ewropea jaslu għal deċiżjoni komuni jekk per eżempju l-edukazzjoni jew is-saħħa għandhomx ikunu fost l-influwenzi ewlenin tal-koperazzjoni tagħhom filwaqt li tiġi kkunsidrata l-kordinazzjoni tad-donatur u l-kumplimentarità skond id-dikjarazzjoni ta’ Pariġi u l-konklużjonijiet tal-Kunsill dwar l-effettività ta’ l-għajnuna. Sakemm il-progress tal-kisba ta’ l-MDGs (li jitkejlu fuq il-livell ta’ pajjiż) ikun ir-riżultat ta’ l-isforzi konġunti tal-gvern tal-pajjiż li jirċievi u tad-donaturi varji, ma jkunx possibbli, għal raġunijiet ta’ metodoloġija, li jitkejjel l-impatt ta’ kull donatur partikolari b’mod sinifikanti. Il-Kontabilità Attwalment il-Kummissjoni qiegħda taġġorna s-sistema tal-kontabilità ta’ l-EDF iżda ltaqgħet ma' xi dewmien fl-introduzzjoni ta' modifiki fuq is-sistema lokali fil-EuropeAid (CRIS). L-Uffiċjal tal-Kontabilità ser jivverifika sa mhux aktar tard mil-15 ta’ Ottubru jekk il-CRIS ikunx konformi mad-dovuti sa qabel it-tmiem ta' l-2006. Minħabba f'hekk, l-implimentazzjoni tas-sistema ġdida ta' l-IT (ABAC-FED) kellha tiġi posposta għal Jannar 2008. Is-sistemi ta’ superviżjoni u kontroll Il-Kummissjoni ser tkompli tibni fuq it-titjib sinifikanti li sar fl-aħħar snin fuq l-ambjent in ġenerali u b’mod speċifiku fuq l-implimentazzjoni ta’ kontrolli interni u l-istrateġija tal-verifika. L-Implimentazzjoni Il-Kummissjoni għamlet progress importanti fit-tħaffif ta’ l-implimentazzjoni tal-fondi mill-EDFs. Qabel it-tmiem ta’ l-2007 il-fondi kollha mid-disa’ EDF – inkluż il-fondi trasferiti mill-EDFs preċedenti – għandhom jiġu kommessi, u attwalment il-ħlasijiet huma fl-ogħla livell. L-indikatur li juri ż-żmien medju għall-implimentazzjoni tal-proġetti niżel minn ħames snin u nofs fl-2000 għal madwar erba’ snin fl-2005. III - IR-RAKKOMANDAZZJONIJIET FIR-RIżOLUZZJONIJIET LI JIKKONċERNAW AġENZIJI INDIVIDWALI Il-Parlament Ewropew għamel numru ta' rakkomandazzjonijiet lill-Kummissjoni dwar l-aġenziji regolatorji fir-riżoluzzjoni ta' rilaxx għall-baġit ġenerali kif ukoll dwar ir-riżoluzzjonijiet ta' rilaxx għall-aġenziji individwali. Taqsira tat-tweġibiet tal-Kummissjoni għal xi kwistjonijet orizzontali li jikkonċernaw l-aġenzija hija mogħtija hawn fuq taħt il-baġit ġenerali. It-tweġibiet tal-Kummissjoni għar-rakkomandazzjonijiet dwar il-kwistjonijiet orizzontali oħrajn u dwar ir-rakkomandazzjonijiet indirizzati lilha dwar aġenziji individwali jinsabu fid-dokument ta’ ħidma tal-Kummissjoni (punti 105-112 u 138-150). * * * [1] Rilaxx tal-Baġit Ġenerali 2004, Rilaxx ta’ l-EDF 2004, Rilaxx ta’ l-Aġenziji 2004. [2] Dokument ta’ ħidma tal-Persunal tal-Kummissjoni, l-Anness għar-rapport mill-Kummissjoni lill-Parlament Ewropew dwar is-segwitu għad-Deċiżjonijiet ta’ Rilaxx ta’ l-2004. [3] Kemm is-sommarju tar-rapport preżenti kif ukoll id-dokument ta’ ħidma integrali jsegwu l-istruttura tar-riżoluzzjonijiet li jinkludu r-rakkomandazzjonijiet tal-Parlament Ewropew. [4] Ara wkoll l-Artikolu 147 tar-Regolament Finanzjarju [5] Ara r-rakkomandazzjonijiet 12, 13, 27, 43, 63, 89, 106, 110, 113, 115, 138, 139, 148 u 149. [6] Regolament tal-Kunsill 1290/2005 (Artikolu 8) u r-Regolament tal-Kummissjoni 885/2006 (Artikoli 3 u 7). [7] Regolament tal-Kunsill 1290/2005 (Artikolu 8) u r-Regolament tal-Kummissjoni 885/2006 (Artikoli 3 u 7). [8] KUMM (2005) 705 finali. [9] Kemm ir-riżoluzzjoni ta’ rilaxx għall-baġit ġenerali kif ukoll ir-riżoluzzjonijiet ta’ rilaxx għall-aġenziji individwali jinkludu rakkomandazzjonijiet lill-Kummissjoni dwar kwistjonijiet orizzontali li jikkonċernaw lill-aġenziji u dwar kwistjonijiet speċifiċi għal aġenziji individwali. Il-Kummissjoni twieġeb għar-rakkomandazzjonijiet dwar il-kwistjonijiet orizzontali li ma' humiex imqassra hawnhekk u dwar ir-rakkomandazzjonijiet indirizzati lilha dwar aġenziji individwali jinstabu f'punti 105-112 u 138/150 tad-dokument ta’ ħidma. [10] Ara wkoll l-eżwmpji msemmija, eż. f’punti 107, 143 u 144 tad-dokument ta’ ħidma.